LT
C 24/46
Europos Sąjungos oficialusis leidinys
2022 1 17
4.
Komisija neišsiuntė skundo pateikėjai savo sprendimo kopijos, kaip to reikalaujama pagal Reglamento (ES) 2015/1589 24 straipsnio 2 dalies trečią pastraipą. 5.
Komisija nesiėmė veiksmų ir po to, kai 2021 m. birželio 22 d. buvo paraginta, remiantis SESV 265 straipsniu.
(1)
2015 m. liepos 13 d.
Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).
2021 m. lapkričio 3 d. pareikštas ieškinys byloje Hoteles Olivencia / EUIPO – Corporacion H10 Hotels (HOTELES HO) (Byla T-707/21) (2022/C 24/60) Kalba, kuria surašytas ieškinys: ispanų Šalys Ieškovė: Hoteles Olivencia, SL (Almerija, Ispanija), atstovaujama advokato S. Mohamed Acosta Atsakovė: Europos Sąjungos intelektinės nuosavybės tarnyba (EUIPO) Kita procedūros Apeliacinėje taryboje šalis: Corporacion H10 Hotels, SL (Barselona, Ispanija)
Su procedūra EUIPO susijusi informacija Prekių ženklo, dėl kurio kilo ginčas, savininkė: ieškovė Bendrajame Teisme Prekių ženklas, dėl kurio kilo ginčas: vaizdinio Europos Sąjungos prekių ženklo HOTELES HO paraiška – Registracijos paraiška Nr.
18 202 245 Procedūra EUIPO: protesto procedūra Ginčijamas sprendimas: 2021 m. rugpjūčio 27 d.
EUIPO ketvirtosios apeliacinės tarybos sprendimas byloje R 782/2021-4
Reikalavimai Ieškovė Bendrojo Teismo prašo: — panaikinti ginčijamą sprendimą ir patvirtinti prekių ženklo, dėl kurio kilo ginčas, registraciją, bei priteisti bylinėjimosi išlaidas iš šalies, ginčijusios pradinę paraišką įregistruoti prekių ženklą, — nepatenkinus šio prašymo, jeigu ieškinys būtų atmestas, nurodyti kiekvienai šaliai padengti savo bylinėjimosi išlaidas, atsižvelgiant į nagrinėjamą sritį ir akivaizdų jos sudėtingumą, turint omenyje įvairius pozicijų skirtumus kiekvienos instancijos sprendimuose; į šias aplinkybes turi būti atsižvelgiama remiantis Europos Parlamento ir Tarybos reglamento (ES) 2017/1001 109 straipsnio 3 dalies nuostatomis.
Pagrindai, kuriais remiamasi — Būtina nustatyti, ar taikomas Europos Parlamento ir Tarybos reglamento (ES) 2017/1001 8 straipsnio 1 dalies b punktas ir prireikus šio reglamento 8 straipsnio 5 dalis (arba netaikoma). — Klaida, padaryta dėl Europos Parlamento ir Tarybos reglamento (ES) 2017/1001 109 straipsnio 3 dalies netaikymo.